ถ้ามีมูกแบบnon fertile cm แสดงว่าไม่ท้องใช่มั้ยคะ
สวัสดีค่ะ การที่จะใช้วิธีในกาสังเกตมูกจากปากมดลูก เพื่อติดตามดูว่ามีการตั้งครรภ์เกิดขึ้นหรือไม่ ถือว่าเป็นวิธีที่มีความแม่นยำค่อนข้างต่ำค่ะเนื่องจาก มูกที่ออกมาจากปากมดลูก แบบนี้ ส่วนมากจะใช้เพื่อการช่วยในการเลือกวันมีเพศสัมพันธ์เพื่อเพิ่มโอกาสในการตั้งครรภ์มากกว่าค่ะ ซึ่งก็ยังถือว่าแม่นยำน้อย เมื่อเทียบกับการใช้ชุดตรวจการตกไข่ (LH kit)ดังนั้น เมื่อจะนำมาใช้ เพื่อดูว่าไม่มีการตั้งครรภ์ ยิ่งถือว่ายากค่ะ แต่แนะนำเป็นการสังเกตรอบประจำเดือนว่ามาตรงรอบจริงๆ ไม่มีการคลาดเคลื่อน ไม่มีเลือดออกผิดปกติ และมาตามวันที่ควรจะเป็น ถือว่าค่อนข้างแม่นยำกว่าในการที่จะบอกว่าไม่น่ามีการตั้งครรภ์เกิดขึ้นค่ะนอกจากนี้ ถ้าผ่านช่วงที่มีเพศสัมพันธ์ที่มีความเสี่ยง 4-6 สัปดาห์ แล้วประจำเดือนหายไป มีมูกหรือตกขาวร่วมด้วยแบบนี้ อาจต้องตรวจปัสสาวะเพื่อดูการตั้งครรภ์ร่วมด้วยค่ะ